Appèl kom teen Eskom-hofuitspraak | Maroela Media
Die Nasionale Energiereguleerder (Nersa) gaan appèl aanteken teen 'n hooggeregshofuitspraak dat Nersa 'n vroeëre besluit moet hersien, waarin hy Eskom toegelaat het om elektrisiteitspryse met 9.4% vanaf 1 April te verhoog.
Die organisasie het in 'n verklaring gesê hy glo die hof het gefouteer in sy uitspraak. "Dit het ook 'n hiërargie van kwessies veroorsaak in die toepassing van die multi-jaarprysvasstellingsmetodologie sonder om die doel van die metodologie in ag te neem," het die organisasie in 'n verklaring gesê.
Nersa het gesê sy besluit om teen die uitspraak te appelleer, is gegrond op die feit dat die uitspraak staatmaak op verkeerdelike inligting en 'n nie-uitvoerbare posisie, asook 'n vervanging van Nersa se 2014-besluit. Die appèl sal Nersa die geleentheid gee om kwessies in die uitspraak op te klaar.
"Die opsie om te appelleer word beskou as die effektiefste wyse om die situasie, wat deur die uitspraak geskep is, reg te stel, terwyl reguleringsekerheid deurentyd behou word sonder om die reg en geregtigheid uit te skakel."
Regter Cynthia Pretorius het verlede week 'n aansoek, wat deur ondernemings in Nelson Mandelabaai teen Eskom gebring is, toegestaan. Die aansoekers het aangevoer daar was onreëlmatighede in Nersa se goedkeuringsproses vir tariefverhogings.
Lyk my deesdae tel dit wat n hof sê ook nie ye veel nie.
Sou Eskom en Nersa dalk bedmaats wees?
Hulle kan maar hul kospakkies vir middag etes vir werkers staak. En hulle hoe salarise. Duidelik soek julle koeie om te melk. As hulle Advokate wil stinkryk is dit hulle saak. Eers het arm mense glad nie krag gehad nie en nou kan hulle dit nie bekostiig nie.